La Festa Pasquera dóna començament al programa Menuda Pasqua 2018
28 de març 2018

![](/media/mdlfl0id/52_c_imagen-1.jpg)  

El programa Menuda Pasqua 2018, organitzat per la regidoria de Joventut de l'Ajuntament de Sagunt, donarà començament demà dijous, 29 de març, amb la Festa Pasquera. El Casal Jove del Port de Sagunt acollirà de 10 a 14 hores esta activitat gratuïta i per a la qual no es necessita inscripció, que inclourà una zona Ludoespai amb piscina de boles; jocs (balancins, túnels i sambori); pilotes gegants; jocs de punteria; jocs en gran grup; zona Multijocs amb diana gegant de velcro; Futgol; Connecta 4 així com també una zona de tallers FacePainting; manualitats divertides; Mil Formes amb els globus, etc.

  

Així mateix, la mateixa vesprada del 29 de març, a partir de les 17.30 hores, es realitzarà una activitat de contacontes, Contes per salvar el planeta, a càrrec de la companyia Bruixes Maduixes i sota la direcció de Xusa Miñana Mascarell. 

  

Però el plat fort del programa Menuda Pasqua 2018 arribarà el 3, 4, 5 i 6 d'abril, de 9 a 13 hores, encara que existix la possibilitat de deixar al menor en el centre a partir de les 8 h i fins a les 14 h. En este programa es realitzaran activitats que inclouran tallers de manualitats, grans jocs i excursions, entre d’altres. Els destinataris d'este programa seran xiquets i xiquetes matriculats en qualsevol curs des del segon cicle d'infantil fins al tercer cicle d'educació primària (nascuts des de l'any 2006 fins al 2014, tots dos inclosos). El lloc on es realitzaran les activitats serà en el Casal Jove del Port de Sagunt i en el col·legi públic Cronista Chabret.

​  

![](/media/0aqnlhgh/52_c_imagen-2.jpg)  

​

*   [](http://www.facebook.com/sharer.php?u=https://aytosagunto.es/va/actualitat/la-festa-pasquera-dona-comencament-al-programa-menuda-pasqua-2018/ "Facebook")
*   [](http://twitter.com/share?url=https://aytosagunto.es/va/actualitat/la-festa-pasquera-dona-comencament-al-programa-menuda-pasqua-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-festa-pasquera-dona-comencament-al-programa-menuda-pasqua-2018/ "Linked In")
*   [](mailto:?body=https://aytosagunto.es/va/actualitat/la-festa-pasquera-dona-comencament-al-programa-menuda-pasqua-2018/)